Source: http://www.minv.sk/?zastavovanie-vozidiel
Timestamp: 2020-08-12 01:07:30+00:00
Document Index: 6561123

Matched Legal Cases: ['§ 94', '§ 39', '§ 18', '§ 111', '§ 120', '§ 89', '§ 8', '§ 12']

Zastavovanie vozidiel, Ministerstvo vnútra SR - Polícia
Polícia / Prezídium Policajného zboru / Dopravná polícia / Cestná kontrola / Zastavovanie vozidiel
Osoba pribratá na zaistenie bezpečnej prevádzky železničného priecestia (zamestnanec dráhy) dáva znamenie na zastavenie vozidla krúžením červenou alebo žltou zástavkou a za zníženej viditeľnosti krúžením červeným svetlom v hornom polkruhu
Ostatné osobyoprávnené na zastavovanie vozidiel dávajú znamenie na zastavenie vozidla zdvihnutou rukou, ak v tejto vyhláške nie je ustanovené inak; smú však používať aj zastavovací terč. Pri trhacích prácach v lomoch, pri údržbe cesty a podobne sa ako znamenie na zastavenie vozidla používa červená zástavka.
1) kontroluje, či vodič zastaveného vozidla má pri sebe platné doklady predpísané na vedenie a prevádzku vozidla, ako aj platný doklad totožnosti,
Dokladmi predpísanými na vedenie a prevádzku vozidla sú
a) vodičský preukaz (§ 94, 101 a 102 zákona o cestnej premávke),
b) osvedčenie o evidencii, technické osvedčenie vozidla alebo evidenčný doklad od vozidla vydaný v cudzine (§ 39 zákona č. 106/2018 Z. z.),
c) potvrdenie o povinnom zmluvnom poistení zodpovednosti za škodu spôsobenú prevádzkou motorového vozidla (§ 18 zákona č. 381/2001 Z.z.),
d) doklad o vykonaní technickej kontroly, ak takejto kontrole vozidlo podlieha (§ 111 zákona č. 106/2018 Z. z.),
e) doklad o vykonaní emisnej kontroly, ak takejto kontrole vozidlo podlieha (§ 120 zákona č. 106/2018 Z. z.),
f) doklad o zdravotnej spôsobilosti a doklad o psychickej spôsobilosti, ak takejto povinnosti vodič vozidla podlieha (§ 89 zákona o cestnej premávke),
g) povolenie na zvláštne užívanie pozemných komunikácií, ak sú tieto užívané iným, než zvyčajným spôsobom (§ 8 zákona č. 135/1961 Zb.),
h) iné doklady ustanovené osobitným predpisom (napríklad zákon č. 56/2012 Z. z., § 12 zákona č. 280/2006 Z. z.).
2. vyzve vodiča zastaveného vozidla aby sa podrobil vyšetreniu, či nie je ovplyvnený alkoholom, alebo či sa v jeho organizme nenachádza iná návyková látka, alebo jeho schopnosť bezpečne viesť vozidlo nie je znížená liekom,